చే గువేరా
ఏర్నెస్టో గువేరా, సెలియా డి ల సేర్న వై ల్లోసా మరియు ఏర్నెస్టో గువేరా లించ్ లకు జూన్ 14, 1928 న అర్జెంటీనాలోని రోసారియోలో, ఐదుగురు సంతానంలో పెద్దవాడుగా బాస్క్ మరియు ఐరిష్ మూలాలుగల స్పానిష్ కుటుంబంలో జన్మించారు. అతని తల్లితండ్రుల ఇంటిపేరు వలన, అతని చట్టనామం (ఏర్నెస్టో గువేరా) కొన్నిసార్లు డి ల సేర్న, లేదా లించ్ తో పాటుగా వస్తుంది. "విరామం లేని" చే యొక్క స్వభావానికి సూచనగా, ఆయన తండ్రి "గమనించదగ్గ మొదటి విషయం నా కొడుకు యొక్క నరాలలో ప్రవహించే రక్తం ఐరిష్ తిరుగుబాటు దారులకు చెందినది" అని ప్రకటించారు. చాలా చిన్నవయసులోనే ఏర్నెస్టిటో (అప్పట్లో అలా పిలువబడేవారు) "పేదలతో సంబంధం" ఏర్పరచుకున్నారు. వామపక్షాల పట్ల మొగ్గిన కుటుంబంలో పెరగడం వలన, గువేరా బాలుడిగా ఉన్నప్పుడే విస్తారమైన రాజకీయ సంఘటనలతో పరిచయం పొందారు. ఆయన తండ్రి, స్పానిష్ పౌర యుద్ధంలో రిపబ్లికన్స్ కు బలమైన మద్దతుదారు, పోరాటంలోని అనేకమంది అనుభవజ్ఞులకు తరచుగా గువేరా గృహంలో ఆతిధ్యం ఇస్తూ ఉండేవారు.
చే గువేరా
ఈప్రణాళికలో కొంతభాగాన్ని అమలుపరచడానికి కాస్ట్రో, గువేరా పేరును లా కాబాన కోట జైలుకు సైనికాధికారిగా ప్రతిపాదించారు, ఇది ఐదునెలల కాలానికి (జనవరి2 నుండి జూన్ 12, 1959)చెందినది. బాటిస్టా సైన్యాన్ని పారద్రోలి మోసగాళ్ళుగా భావించబడిన వారికి, "చివటోస్" (వేగులు)లేదా యుద్ధ ఖైదీలకు వ్యతిరేకంగా "విప్లవ న్యాయాన్ని" అమలుచేసి దృఢమైన విజయాన్నిసాధించిన వాడిగా గువేరా ఆరోపింపబడ్డాడు. లా కాబానాలో సైనికాధికారిగా గువేరా, ట్రిబ్యునల్ విప్లవతీర్పు ప్రక్రియలో నేరస్థుల విన్నపాలను సమీక్షించారు. కొన్నిసందర్భాలలో ట్రిబ్యునల్ విధించినశిక్ష [[ఫైరింగ్ దళం]]చేతిలో మరణం. ఇరవై సంవత్సరాలక్రితం మఖాడో వ్యతిరేక తిరుగుబాటులో జరిగిన విధంగాకాక, పౌరులు చట్టాన్ని తమచేతిలోకి తీసుకొనకుండా మరణశిక్ష హేతుబద్ధమైనదేనని, క్యూబన్ న్యాయ మంత్రిత్వశాఖలో సీనియర్ న్యాయసలహాదారు రౌల్ గోమేజ్ టిటో వాదించారు. జీవితచరిత్రకారుల ప్రకారం జనవరి 1959లో జరిపిన ఒకసర్వేలో 93% ప్రజలు ట్రిబ్యునల్ ప్రక్రియను ఆమోదించడాన్ని బట్టి, ఆసమయంలో క్యూబన్ ప్రజలు "చట్టాలకు అతీతమైన స్థితి"లో ఉన్నారని చెప్పారు. 20,000మంది క్యూబన్లు బాటిస్టా సహాయకుల చేతిలో చంపబడ్డారు, వారిలో అనేకమంది [[హింస]] మరియు శారీరకవేధింపుల ఆరోపణలపై మరణశిక్ష విధించబడిన వారు , నూతనంగా అధికారంలోకి వచ్చిన ప్రభుత్వం "విధాన ప్రక్రియను గౌరవించకుండానే" మరణశిక్షలను అమలుపరచింది. కచ్చితమైన సంఖ్యపై విభేదాలు ఉన్నప్పటికీ, ఈకాలంలో అనేకవందలమంది చంపబడ్డారని అంచనా వేయబడింది.